Isavia hefur endurráðið ríflega tvö hundruð starfsmenn, en í lok árs 2020 hafði flugvallarstarfsmönnum fækkað úr sextán hundruð í um 970. Á annan tug þúsunda ferðamanna fer nú um völlinn á degi hverjum.
Álagið í Leifsstöð hefur aukist hratt undanfarnar vikur. Mestu álagstopparnir eru eldsnemma á morgnana, þegar flugvélar koma með farþega frá Bandaríkjunum og aðrar fara til Evrópu, og aftur síðdegis þegar dæmið snýst við. Starfsfólk Fríhafnarinnar finnur vel fyrir þessu. Þar er nú nóg að gera.
(( Hér var mjög lítið og ekkert að gera í marga mánuði. Hér var verið bara að þurrka af og laga til og reyna að halda öllu þannig að það sé tilbúið, og yfir í það núna, sérstaklega síðustu vikur í júlí, að það er mjög mikið að gera sérstaklega ákveðna tíma dags, þannig að fólkið upplifir það þannig að það sé að hlaupa ansi hratt á mestu álagstímunum. ))
Salan í Fríhöfninni í fyrra var einungis tíu prósent af því sem hún var fyrir covid, en núna er salan komin upp í sextíu prósent.
Í gær fóru meira en þrettán þúsund farþegar um völlinn. Fjöldi farþega nú er þó einungis um einn þriðji af því sem hann var fyrir covid.
Starfsmönnum Isavia var fækkað úr 16 hundruð í innan við þúsund í fyrra. Ríflega tvö hundruð hafa nú verið endurráðnir.
Starfsmönnum Isavia hefur verið fjölgað í tólfhundruð, en þeir voru innan við þúsund í lok árs 2020. Enn hafa um fjögur hundruð starfsmenn ekki verið endurráðnir.